钦定古今图书集成/理学汇编/文学典/第109卷 > 张祥鸢
## 钦定古今图书集成/理学汇编/文学典/第109卷 > 张祥鸢

按《列朝诗集》，“祥鸢，字道卿，金坛人。嘉靖己未进士，为
户曹郎十馀年，出为云南知府。镇静有体，执法平反，
触迕当路，遂请告归。读书赋诗，足迹不入城市。病剧，
作诗二章以告终。道卿与七子同时亦相还往，其诗
以清润为主，不染叫嚣之习，故不为时人所称。有《华
阳洞槁》二十二卷。先祖赠宫保府君，公之同年进士”
也。尝有警句云：“雁嘶江塞月，人枕戍楼霜。”公亟赏之，
以为独绝。篇章散佚，未能成家，谨附记于此。